પોલીસ હુકમતના ગુનાની જાહેરાત લેખીત સ્વપે કે મૌખીક સ્વપે કોઇપણ વ્યક્તિ પોલીસ સમક્ષ આપે એટલે પોલીસ ગુનો દાખલ કરવા માટે કાયદાથી બંધાયેલ છે અને તે ફરજીયાત છે અને તેનો ભંગ કરવો તે કાયદા દ્વારા પોલીસ પર લાગેલ જવાબદારીનો ભંગ કરવા સમાન કૃત્ય ગણાય સમગ્ર ૨૦૧૯ના વર્ષ દરમ્યાન અસંખ્ય ભોગ બનનાર મહિલાઓ દ્વારા કરીાયવર તથા સ્ત્રીધન ઓળવી જવા સબંધે આપેલ ફરીયાદોમાં એક પણ ગુનો દાખલ કરવામાં આવેલ નથી અને ઉપલા અધિકારીઓની મનાઇ છે તેવા જવાબો આપી ફરીયાદો ફાયલે કરી દેવામાં આવે છે જે સબંધે ભોગ બનનાર મહિલાઓ દ્વારા મુખ્યમંત્રી નિવારણ કાર્યક્રમમાં તેમજ સ્ટેટ સ્વાગત કાર્યક્રમમાં તેમજ અધિકારીઓ પદાધિકારીઓને અનેક વખત લેખીત રજુઆતો કરવા છતા તપાસનીસ અધિકારીઓ દ્વારા અવનવા બહાના કાઢી અધિકારી પદાધિકારીઓને ગોળગોળ જવાબ આપી ગુનાઓ દાખલ ન કરતા હોવા છતા ઉચ્ચ પોલીસ અધિકારો આજ સદિવસ સુધી કાયદાની ફરજીયાત જોગવાઇઓનું પાલન કરાવવામાં આવેલ નથી અને બીજી બાજુ સરકાર દ્વારા મહિલાઓના હીત માટે જુદા -જુદા આયોગો, નારી ઉત્થાન કેન્દ્રો પાછળ લખલૂટ ખર્ચાઓ કરી રહ્યા છે દુ:ખની વાત છે કે ૨૦૧૯ દરમિયાન એક પણ ભોગ બનનારની સ્ત્રી ધન કે કરીયાવર ઓળવી જવાની ફરીયાદ લેવામાં આવી નથી જે ખુબ જ દુ:ખદ ઘટના ગણી શકાય તેવું એડવોકેટ સુરેશ ફળદુએ જણાવ્યું હતું.